JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Intsident Egiptuse-Iisraeli piiril
Vatikan võib tagastada pühad esemed
Iraan pettis ka IAEA-d
Eelmisel pühapäeval hukkus Egiptuse-Iisraeli piiril
kolm Iisraeli sõdurit. Tegemist oli ebatavalise terrorirünnakuga,
milles Egiptuse piiripolitseinik, ilmselt usuäärmuslusest ajendatud,
tappis esmalt kaks Iisraeli noorsõdurit.
Iisraeli sõdurid leiti oma valvepostilt elutuina,
kui ülejäänud meeskond neid otsima läks,
kuna nad ei vastanud enam raadiokutsungeile.
Pärast surnukehade leidmist saabusid sündmuskohale täiendavad abijõud
ja kurjategija leidmiseks alustati otsinguoperatsiooni.
Antud politseinik oli mingil ajal öösel üle Iisraeli piiri tunginud,
läinud Iisraeli piiripunkti
ja põgenes kahe mainitud sõduri tapmise järel sündmuskohalt.
Tagaotsimisoperatsiooni käigus tappis ta veel ühe sõduri
ja haavas teist, kuid sai ka ise surma.
Eilatist Rafah'ni kulgeb valvatud turvatara,
mille sihiks on pidurdada illegaalsete immigrantide voolu Iisraeli.
Kuid salakaubavedu jätkub, nagu ka terroristide jätkuvad katsed
ületada piiri ning kahjustada Iisraeli sõdureid ja tsiviilisikuid.
Egiptuse armee üritasid juhtunut pisendada,
öeldes hiljem avalduses, et politsei jälitas narkosmugeldajaid,
lisades, et tagaajamise ajal osales turvamees tulistamises,
mille tulemusel hukkus kokku kolm Iisraeli sõdurit,
ja ka teo sooritanud politseinik.
Iisrael edastas Egiptuse valitsusele selge sõnumi,
et Iisrael ootab kõikehõlmavat ja põhjalikku ühisjuurdlust.
"See on osa meievahelisest olulisest julgeolekukoostööst,
mis on mõlemale riigile aastaid kasu toonud.
Teeme oma tegevuse kohta lõunapiiril vajalikud järeldused,"
ütles peaminister Netanyahu.
Vatikan on sajandeid süstemaatiliselt eitanud,
et nende valduses oli juudi templitele kuulunud pühi esemeid,
mis transporditi Rooma pärast seda, kui Heroodes hävitas teise templi.
Hiljutine algatus võib tähendada selles muutust
ning samas lähenemist Rooma ja Jeruusalemma vahel,
kuna Vatikan on väljendanud äkitselt huvi edendada projekti,
mis vabastaks esemed laost
ja võimaldaks need muuseumi paigutada.
Kõik sai alguse sellest, et üks tähtis usklik advokaat uuris
Prantsusmaa Rahvusraamatukogus templiesemete juhtumit.
Ta leidis ootamatult dokumendi, milles mainiti kingitusi,
mille Konstantinoopoli Ladina impeeriumi keiser Baldwin I
andis paavst Innocentius III-le aastal 1204.
Dokumendis loetleti kingitusi,
mis olid tegelikult Pühalt Maalt toodud templiesemed.
Uuriv arheoloog ja rabi Harry Moskoff
on aastakümneid otsinud ka seaduselaegast,
kuid pole siiani leidnud juudi templite kõige pühamat eset.
Advokaat kontakteerus Jeruusalemma Avalike Suhete Keskuse nimel
rabi Moskoffiga ja ütles,
et Vatikan võib olla huvitatud Bütsantsi ajastul dokumenteeritud
Iisraeli muinasesemete avalikkusele näitamisest.
Asi edenes nii, et rabi Moskoff asutas koos Vatikaniga
muuseumide vahetusprogrammi.
Veidi rohkem kui nädal tagasi toimus hävitav plahvatus Liibanonis
Süüria piiri lähedal Bekaa orus asuva Palestiina terrorirühmituse baasis,
kus hukkus vähemalt viis rühmituse PFLP-General Command liiget.
Nagu tavaliselt, eitab Iisrael, et ta oleks sündmusega kuidagi seotud.
Al Jazeera ja teiste meediavõrgustike teadete järgi toimus plahvatus
Palestiina Vabastamise Rahvarinde Keskväejuhatuse baasis.
PFLP-GC-d ei tohiks segi ajada
Palestiina Vabastamise Rahva- rindega, millest aastate eest eralduti.
Siiski on rühmitus vastutav mitme jõhkra terrorirünnaku eest Iisraelis,
kuid kadus justkui maa alla umbes samal ajal,
kui Hezbollah alustas tegevust Iraani kauge eelpostina.
Pärast seda töötas rühmitus mõnevõrra kulisside taga,
kuid tihedas koostöös Hezbollah'ga.
Väidetav rünnak, milles süüdistatakse Iisraeli,
on kahtlemata hiljutiste Iisraeli ja Hezbollah' vaheliste pingete tagajärg,
kus mõlemad on teineteist kordamööda ähvardanud.
Varasematel juhtudel, kui Iisrael olevat Bekaa orus rünnakuid teinud,
on ta tegutsenud selleks, et takistada täiustatud relvade edastamist Iraanist
Süüria kaudu Hezbollah'le.
Mai lõpus toimunud konverentsil
ütles Iisraeli armee (IDF) sõjaväeluure juht kindralmajor Aharon Haliva,
et Hezbollah' juht Hassan Nasrallah oli lähedal veale,
mis võib viia regiooni suure sõjani. Mõni päev hiljem
loopis Iisraeli sõjavägi Lõuna-Liibanonis lendlehti,
mis hoiatasid piirirünnaku eest.
Mõõgatärin sellega veel ei lõppenud, sest Vabastamispäeval,
mis tähistab Iisraeli vägede Lõuna- Liibanonist väljaviimise aastapäeva,
ütles Hizbollah' liider šeik Nasrallah,
et Iisraeli juhid peaksid olema ettevaatlikud ja vältima valearvestusi.
Iga eksitus võib kogu regiooni õhku lasta, lisas ta,
reageerides otseselt kindral Haliva märkustele.
Ungarist saab esimene Euroopa Liidu riik,
kel on Jeruusalemmas saatkond,
teatas Iisraeli välisminister Eli Cohen mõne päeva eest.
Ungari toetab meid nii liidus kui ka muudel rahvusvahelistel areenidel,
ütles Cohen Budapestis Chabadi sünagoogis esinedes.
See on suurepärane uudis Jeruusalemma jaoks,
mis on olnud juutide pealinn enam kui 3000 kolm tuhat aastat,
lisas minister Cohen.
Ungari suursaadik Iisraelis Levente Benko aga kiitis Cohenit,
öeldes, et riigil on Jeruusalemmas kaubandusesindus juba neli aastat,
kuid lõplikku otsust edasiste sammude kohta pole veel tehtud.
Teates oli veel midagi märkimisväärset,
sest Ungari välisminister Peter Szijjarto
nõustus kasutama vetoõigust, kui Rahvusvaheline Kohus
hääletab Palestiina pay-for-slay ehk nö taparaha programmi teemal.
Ungari lubas selle vastu hääletada.
Paraguay uus president ütles,
et kavatseb pärast eelmise aasta augustis ametisse asumist
oma riigi saatkonna tagasi Jeruusalemma kolida.
Peaminister Benjamin Netanyahu
helistas presidendiks valitud Santiago Penale,
et õnnitleda teda võidu puhul ja kiitis tema saatkonnakolimisplaani.
Paraguay kolis saatkonna Jeruusalemma juba viis aastat tagasi,
kuid rahvusvahelise surve tõttu viidi see neli kuud hiljem tagasi Tel Avivi.
Vastumeetmena sulges Iisrael toona oma saatkonna Paraguays.
USA kolis oma saatkonna Tel Avivist Iisraeli pealinna Jeruusalemma
2018. aastal. Pealinnas on hetkel veel kolm saatkonda:
Guatemala, Honduras ja Kosovo.
Jeruusalemmas on diplomaatilised esindused kümnel riigil
ja mitu riiki on lubanud saatkonnad sinna viia juba mitme aasta eest,
kuupäeva siiski täpsustamata.
Enamik neist asub Aafrikas, näiteks Malawi, Togo ja Uganda.
Liibanonis baseeruva
ja Iraani otsese volinikuna tegutseva Hezbollah' liikmeid
süüdistatakse Iiri UNIFIL-i ohvitseri Sean Rooney mõrvas Liibanonis
möödunud aasta detsembris. See oli Hezbollah' esimene rünnak
rahvusvaheliste sihtmärkide vastu enam kui kaheksa aasta jooksul.
Ülejäänud viis süüdistatavat on alates jaanuarist Liibanoni kohtutes vahi all
ja neile on esitatud kokku seitse erinevat süüdistust.
Nädal tagasi esitatud uues kohtudokumendis tuvastati,
et mõned neist kuuluvad terrorirühmitusse Hezbollah,
mis kontrollib Lõuna-Liibanoni osa, kus rünnak aset leidis.
Sõjatribunali kohtunik esitas neile süüdistuse kuriteos,
mis viis Rooney mõrva ja veel kolme sõduri mõrvakatseni,
teatas õigusallikas. Lisaks ütles allikas,
et süüdistusega võib kaasneda surmanuhtlus, lisades,
et dokument viitas tõenditele, mis pärinevad videosalvestistest,
kus süüdistatavad väitsid end Hezbollah' liikmeteks.
Hezbollah on ametlikult eitanud seotust tapmisega,
nimetades seda pigem juhuslikuks intsidendiks,
mis leidis aset ainult linna elanike ja UNIFILi vägede vahel.
Iisraeli sõnul lubas ÜRO Rahvus- vaheline Aatomienergiaagentuur IAEA
Iraanil end oma tuumaprogrammi uurimistes petta.
Iisraeli päevaleht Jerusalem Post teatas selle nädala alguses,
et IAEA on lähedal oma uurimise sulgemisele
või vähemalt katkestamisele ühes tuumaenergiapiirkonnas,
millest Iraan polnud kunagi korrektselt teavitanud.
Kõnealuse rajatise kontrollobjektide sulgemine IAEA poolt
tekitab suurt muret.
Iraani selgitused tuumamaterjali olemasolu kohta piirkonnas
ei ole usaldusväärsed ega tehniliselt võimalikud.
Iraan valetab jätkuvalt IAEA-le ja petab rahvusvahelist üldsust,
seisis Iisraeli Välisministeeriumi teates.
IAEA viimase raporti kohaselt, millega nõustus ka
rahvusvaheliselt tuntud tuumarelvauurija David Albright,
suudab Iraan juba praegu toota kaks tuumapommi
ja kahe kuu pärast veel kaks, kuid endiselt pole märke,
et Iraan oleks alustanud tuumarelvade komplekteerimist.
Juuni alguses ilmunud raportis
teatab Rahvusvaheline Aatomienergiaagentuur,
et Iraani relvaklassi suundumusega rikastatud uraani kogus
on kasvanud kaheksa aastaga, s.o. JCPOA lepingu järel, 23 korda,
millest piisab kahe Hiroshima klassi tuumapommi jaoks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee